แนวโน้ม SET เช้าไซด์เวย์ หวัง “เฟด” ชะลอขึ้นดอกเบี้ย – จับตางบบจ.
โบรกมองตลาดหุ้นไทยวันนี้แกว่งไซด์เวย์รอผลประชุม “เฟด” แม้ตลาดคาดหวังเห็นประธาน “เฟด” ส่งสัญญาณชะลอขึ้นดอกเบี้ย ดันตลาดหุ้นสหรัฐฯปรับขึ้น พร้อมให้แนวต้าน 1,685-1,690 จุด แนวรับ 1,660-1,665 จุด
โบรกฯมองตลาดหุ้นไทยวันนี้แกว่งไซด์เวย์รอผลประชุม “เฟด” แม้ตลาดคาดหวังเห็นประธาน “เฟด” ส่งสัญญาณชะลอขึ้นดอกเบี้ย ดันตลาดหุ้นสหรัฐฯปรับขึ้น พร้อมให้แนวต้าน 1,685-1,690 จุด แนวรับ 1,660-1,665 จุด
1 ก.พ. 2566

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์รอผลการประชุมธนาคารกลางสหรัฐฯ (เฟด) ในคืนวันนี้ แม้ว่าตลาดจะคาดหวังเห็นการส่งสัญญาณชะลอขึ้นดอกเบี้ยจากประธานเฟดออกมาก็ตาม ซึ่งทำให้ตลาดหุ้นสหรัฐฯเมื่อคืนนี้มีการตอบรับในเชิงบวก  และตลาดหุ้นเอเชียในเช้าวันนี้ส่วนใหญ่ปรับตัวขึ้นตาม
อย่างไรก็ตามภาพของตลาดหุ้นไทยมองว่าตลาดหุ้นไทยมีการพักตัวไนระยะสั้น หลังเมื่อวานปรับลงไปแรง จากแรงขายที่ออกมาหลังประกาศผลการดำเนินงานหุ้นใหญ่ใน sector แบงก์ออกมาค่อนข้างต่ำกว่าที่นักวิเคราะห์คาด ซึ่งยังคงต้องรอดูบริษัทจดทะเบียนกลุ่มอื่นที่ประกาศผลการดำเนินงานออกมาว่าเป็นอย่างไร
โดยให้แนวต้าน 1,685-1,690 จุด แนวรับ 1,660-1,665 จุด